钦定古今图书集成/明伦汇编/氏族典/第270卷 > 王克恭
## 钦定古今图书集成/明伦汇编/氏族典/第270卷 > 王克恭

按《万姓统谱》：“克恭字彦礼，南安人。淳熙中进士第，教
授循州，以理义迪后进，讲授不倦。改知宁德县，以最
闻。通判广州。海寇掠境，力疾督师，擒其酋以徇。辟知
新州，奏裁减丁米，以宽民力。除监登闻检院，累迁度
支郎官，以祠归。起知兴化，在郡六月卒。”子道翁，尝补
国子生，知海阳县。